अश्विनी चौबे के बयान पर राबड़ी देवी का पलटवार,कहा- बीजेपी की महिला नेता छुट्टी घूमेंगी और दूसरी घूंघट में  
अश्विनी चौबे के बयान से सियासी बवाल 
राबड़ी देवी ने बीजेपी और RSS को निशाने पर लिया
अश्विनी चौबे ने राबड़ी देवी घूंघट में रहने की दी सलाह
केंद्रीय मंत्री और बीजेपी के वरिष्ठ नेता अश्विनी चौबे ने राजद नेता राबड़ी देवी के बिहार में राजग में दरार के दावों को खारिज करते हुए यह कहकर विवाद उत्पन्न कर दिया कि बेहतर होगा कि 'वह घूंघट में रहें'.चौबे ने यह बयान बिहार की पूर्व मुख्यमंत्री की ओर से किये गए इस दावे पर प्रतिक्रिया व्यक्त करते हुए दिया कि नीतीश कुमार ने लालू प्रसाद के अगुवाई वाली राजद से अलग होने और राजग में वापसी के कुछ समय बाद राजद के साथ फिर से एक होने की बात की थी. राबड़ी ने दावा किया कि पूर्व चुनावी रणनीतिकार प्रशांत किशोर कुमार के दूत के तौर पर पांच बार उनके पास आये थे और उन्होंने जदयू अध्यक्ष कुमार पर विश्वास नहीं होने के चलते उन्हें वापस कर दिया था.उन्होंने यह भी दावा किया कि इससे संकेत मिलता है कि जदयू और भाजपा के बीच सब कुछ ठीक नहीं है. 
#WATCH Union Minister Ashwini Kumar Choubey in Sitamarhi says, "Rabri Devi ji ko kya kahiyega, vo toh bhabhi ji hain. Main kahunga ki aap ghungat mein hi rahiye toh zyada accha hai." #Biharpic.twitter.com/bgDkc0it8N
 केंद्रीय मंत्री चौबे सीतामढ़ी में प्रचार कर रहे थे और उनसे उनकी प्रतिक्रिया मांगी गई. इस पर उन्होंने कहा कि राजग में कोई दिक्कत नहीं है. मैं राबड़ी देवी के बारे में क्या कहूं? वह मेरी भाभी हैं. बेहतर होगा यदि वह घूंघट में रहें. राजद की राष्ट्रीय उपाध्यक्ष राबड़ी देवी ने एक वीडियो बयान जारी किया है जिसे उनकी पार्टी ने सोशल मीडिया पर प्रसारित किया है जिसमें उन्होंने चौबे से पूछा है कि क्या उनकी पुरुषवादी सोच प्रधानमंत्री नरेंद्र मोदी के 'बेटी बचाओ बेटी पढ़ाओ' अभियान के अनुरूप है. राबड़ी ने वीडियो में कहा, 'चौबेजी आपको देश के लोगों को यह बताना चाहिए कि आपको महिलाओं के घूंघट से बाहर निकलने और सामाजिक जीवन में शामिल होने से क्या परेशानी है.'
Rabri Devi on Ashwini Choubey's remark, 'aap ghungat mein hi rahiye toh zyada accha hai': BJP's slogan is "Beti Bachao, Beti Padhao" but such insult of daughters? It's insulting towards all women. I want to ask him, will he ask women leaders in BJP to stay under veil, & at home? pic.twitter.com/KNY6NF18LJ
राबड़ी देवी यही नहीं रुकीं, उन्होंने अपने ट्विटर अकाउंट पर जबरदस्त तेवर दिखाते हुए अश्विनी चौबे समेत पूरे बीजेपी को कटघरे में खड़ा कर दिया. उन्होंने लिखा कि सुनो अश्विनी चौबे, पहले तुम्हारी सरकार में मंत्री और महिला नेत्री स्मृति ईरानी, निर्मला सीतारमण, सुषमा स्वराज, मेनका गांधी और वसुंधरा राजे को तो घूंघट में रखो. बीजेपी की महिला नेता छुट्टी घूमेंगी और दूसरी घूंघट में? क्या यही है तुम्हारा महिला विरोधी पितृसत्तात्मक संघी संस्कार? इसके बाद दूसरे ट्वीट में उन्होंने आरएसएस को निशाने पर लेते हुए लिखा कि अश्विनी चौबे जैसे संघी लंपट भूल गए हैं कि मोहन भागवत जैसे बूढ़े संघी लोगों की हाफ पैंट से फुल पैंट हमने ही करवाया था.    
अश्विनी चौबे जैसे संघी लंपट भूल गए है कि मोहन भागवत जैसे बूढ़े संघी लोगों की हाफ़ पैंट से full पैंट हमने ही करवाया था।
मनुवादी भाजपाई गुंडे घृणित मानसिकता के महिला विरोधी लोग है। ये भाजपाई मानसिक रूप से विक्षिप्त जीव है। पता नहीं घर में अपनी माँ-बहन,बेटी को कैसे सम्मान देते है?